Joze Mourinyo jamoasi “Nyukasl”dan mag‘lub bo‘ldi. Endi “Yunayted” va “Liverpul” raqobati yanada jiddiy

Angliya Premyer-Ligasining 27-tur bellashuvlari bugun — 12-fevral kuni bo‘lib o‘tadigan “Chelsi” — “Vest Bromvich” o‘yini bilan yakuniga yetadi.

Yakshanba oqshomida 3 ta bellashuv bo‘lib o‘tdi va shuning 2 tasida xavfli zonada borayotgan klublar o‘z ahvolini ancha yaxshilab oldi. Rafael Benites boshchilik qilayotgan “Nyukasl” mazkur turda “Yunayted”ni qabul qilib, minimal hisobda zafar quchdi. Tomonlarning “Old Trafford”da kechgan birinchi o‘yinida Joze Mourinyo jamoasi yirik g‘alabani tantana qilgandi — 4:1.

“Liverpul” esa safarda “Sautgempton”ni taslim qilishga erishdi. Shu tariqa “mersisayd” klubi “Yunayted”ga ancha yaqinlashib oldi. Endi mazkur jamoalar orasidagi farq 2 ochkoni tashkil qilmoqda. Demak, “Siti”dan keyingi pog‘ona uchun kurash ancha jiddiylashgan.

Navbatdagi turda “Liverpul” o‘z uyida “Vest Hem”ni qabul qilsa, “Yunayted”ni “Chelsi”ga qarshi jiddiy sinov kutib turibdi.
Angliya Premyer-Ligasi
 27-tur bellashuvlari
 11-fevral, yakshanba
Gollar: Aleks Pritchard, 7 (1:0). Junior Stanislas, 14 (1:1). Stiv Munye, 27 (2:1). Stiv Munye, 66 (3:1). Rayiv van La Parra, 95+ pen (4:1).
Gol: Mett Ritchi, 65 (1:0).
Gollar: Roberto Firmino, 6 (0:1). Muhammad Saloh, 42 (0:2).
12-fevral, dushanba
“Chelsi” — “Vest Bromvich” 01:00